ΓΡΑΠΤΗ ΕΡΩΤΗΣΗ P-1511/01

υποβολή: Jeffrey Titford (EDD) προς την Επιτροπή

(15 Μαΐου 2001)

Θέμα: Νέο καθεστώς εισαγωγής μπανάνας

Στις 2 Μαΐου, η Ευρωπαϊκή επιτροπή ενέκρινε έναν κανονισμό που καθιερώνει ένα νέο Καθεστώς Εισαγωγής Μπανάνας, εν συνεχεία των συμφωνιών πουπογράφηκαν μεταξύ της ΕΕ, των ΗΠΑ και του Ισημερινού. Δεδομένων των σοβαρών επιφυλάξεων που εκφράζονται από βρετανικές εταιρίες εισαγωγής μπανάνας, θα μπορούσε η Επιτροπή να διευκρινίσει ποιες συνέπειες θα έχει για τις βρετανικές εταιρίες το εν λόγω καθεστώς. Εάν οι συνέπειες για τις βρετανικές εταιρίες παραμένουν επί του παρόντος αδιευκρίνιστες, θα παρακαλούσα την Επιτροπή να ενημερώσει για το πότε αυτές θα είναι διαθέσιμες.

Θα παρακαλούσα επίσης να εκτεθούν οι λόγοι για τους οποίους συμφωνήθηκε τούτο το νέο Καθεστώς, παρά τις εντονότατες αντιδράσεις που σημειώθηκαν από πολλά ενδιαφερόμενα μέρη όπως η Ομοσπονδία Εμπορίας Μπανάνας της Ευρωπαϊκής Ένωσης, η Ένωση Εργατών Φυτειών Μπανάνας της Κόστα Ρίκα (SITRAP), το Εθνικό Επιμελητήριο Ανεξάρτητων Παραγωγών Μπανάνας S A, το Ανώτατο Συμβούλιο Εισαγωγέων Μπανάνας της Γαλλίας (CSIB), η Συμβουλευτική Επιτροπή Μπανάνας και πολλά άλλα;

Δεδομένων των σοβαρότατων αντιρρήσεων που διατύπωσε η Συμβουλευτική Επιτροπή Μπανάνας κατά του Καθεστώτος, διότι βλάπτει σοβαρά την εμπορία μπανάνας του ΗΒ και της ΕΕ, τους φυσικούς πόρους της Καραϊβικής και ενισχύει τις διακρίσεις, και διότι το χρονοδιάγραμμα της εφαρμογής του δεν παρέχει επαρκή χρόνο για να γίνουν αντικείμενο επαναδιαπραγμάτευσης οι ουσιώδεις τροποποιήσεις που είναι αναγκαίες για την αγορά των φρούτων και τηνπογραφή των συμβολαίων λειτουργικήςποστήριξης, τίθεται το ερώτημα για ποιο λόγο προχωρεί η Επιτροπή στηνλοποίηση τούτου του Καθεστώτος με τέτοια βιασύνη και χωρίς τις κατάλληλες διαβουλεύσεις;

Απάντηση του κ. Fischler εξ ονόματος της Επιτροπής

(19 Ιουνίου 2001)

Το νέο καθεστώς συμφωνήθηκε για το λόγο ότι επιλύει μία μακροχρόνια διαφορά με τις Ηνωμένες Πολιτείες και τον Ισημερινό σχετικά με το κοινοτικό καθεστώς εισαγωγής μπανανών, και οι Ηνωμένες Πολιτείες συμφώνησαν να αναστείλουν την εφαρμογή των κυρώσεων από 1ης Ιουλίου 2001. Επίσης, τα περισσότερα ενδιαφερόμενα μέρη προτιμούσαν ένα σύστημα βασιζόμενο σε ιστορικά δεδομένα αν και η Επιτροπή είχε ακολουθήσει, έως ότου επιτευχθούν οι συμφωνίες, μία προσέγγιση βασιζόμενη στην αρχή του προλαβόντος, στο μέτρο που αυτή αποτελούσε τη μόνη βιώσιμη επιλογή μέχρι την εποχή εκείνη.

Ο κανονισμός, τον οποίο εξέδωσε η Επιτροπή στις 2 Μαΐου 2001, δημοσιεύτηκε στις 8 Μαΐου 2001 (κανονισμός της Επιτροπής (ΕΚ) αριθ. 896/2001 της 7ης Μαΐου 2001 περί των λεπτομερειών εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(1)). Ο κανονισμός αυτός πρέπει να εφαρμόζεται από 1ης Ιουλίου 2001, όπως προβλέπεται από τον κανονισμό (ΕΚ) αριθ. 216/2001 του Συμβουλίου, της 29ης Ιανουαρίου 2001, για την τροποποίηση του κανονισμού (ΕΟΚ) αριθ. 404/93 περί κοινής οργανώσεως αγοράς στον τομέα των μπανανών(2). Συνεπώς, μετά τις συμφωνίες με τις Ηνωμένες Πολιτείες και τον Ισημερινό, ήταν αναγκαίο ναπάρξουν σύντονες ενέργειες καθώς ήταν σημαντικό να έχουν οι εταιρίες γνώση των νέων απαιτήσεων, πριν από την προθεσμίαποβολής αιτήσεων του Ιουλίου 2001. Επιπλέον, η Επιτροπή είχε συνεχείς επαφές με τον κλάδο των μπανανών σχετικά με το νέο αυτό καθεστώς.

Στην εξέλιξη της διαδικασίας για την κατάστρωση των συμφωνιών, η Επιτροπή έλαβεπόψη της την ανάγκη να διατηρηθεί ισορροπία στην αγορά, ιδιαίτερα μεταξύ των παραδοσιακών και των μη παραδοσιακών παραγόντων του κλάδου. Για το λόγο αυτό ακριβώς επιφυλάχθηκε μία ποσόστωση 17 % για τους μη παραδοσιακούς παράγοντες.

(1) ΕΕ L 126 της 8.5.2001.

(2) ΕΕ L 31 της 2.2.2001.